Mohamed Salah

El Mokawloon

Salah bermain untuk pasukan remajanya iaitu El Mokawloon. Beliau bermain debut dalam pasukan senior di Liga Perdana Mesir ketika menjaid pemain gantian pada 3 Mei 2010 ketika perlawanan seri 1-1 menentang El Mansoura. Ketika musim 2010–11, Salah menjaringkan gol pertamanya pada 25 Disember 2010 ketika perlawanan seri 1–1 menentang El Ahly. Beliau bermain dalam setiap perlawanan dalam musim 2011–12. Walau bagaimanapun, berikutan Rusuhan bola sepak Stadium Port Said pada awal Februari 2012, Liga Perdana Mesir terpaksa dihentikan serta merta dan semua perlawanan tertunda. Pada 10 Mac 2012, Persatuan Bola Sepak Mesir mengumumkan untuk membatalkan Liga Perdana Mesir musim 2011-12.

Musim 2012–13

Kelab Liga Super Swiss, Basel telah memantau perkembangan Salah dari semasa ke semasa, dan selepas Rusuhan bola sepak Stadium Port Said, Basel mengadakan perlawanan persahabatan menentang pasukan bawah-23 Mesir. Perlawanan ini berlangsung pada 16 Mac di Stadion Rankhof, Basel dan Salah memasuki perlawanan pada separuh masa kedua dengan menjaringkan sebanyak dua gol. Perlawanan ini tamat dengan keputusan 4-3, kemenangan memihak kepada pasukan bawah-23 Mesir. Basel kemudiannya mengajak Salah untuk menjalani latihan selama seminggu. Pada 10 April 2012, kelab Basel mengumumkan bahawa Salah menandatangani kontrak bersama Basel selama empat tahun bermula dari 15 Jun 2012.
Salah menjaringkan gol dalam debut tidak rasminya pada 23 Jun 2012 menentang FC Steaua Bucureşti dalam perlawanan persahabatan, tewas 4-2. Beliau membuat debut rasmi bersama Basel ketika peringkat awal Liga Juara-Juara menentang kelab Norway, Molde pada 8 Ogos, beliau menjadi pemain gantian pada minit ke-74. Beliau membuat debut liga pada 12 Ogos menentang Thun dengan bermain dari awal sehingga minit ke-90. Beliau menjaringkan gol liganya seminggu kemudian, menentang Lausanne, 2-0. Salah menjaringkan gol pertamanya di Liga Eropah UEFA pada 11 April 2013 dalam suku akhir kedua menentang Tottenham Hotspur dan perlawanan membawa kepada penentuan tendangna penalti selepas seri agregat 4-4 dan Basel menang 4-1. Dalam separuh akhir kedua pada 2 Mei, Salah menjaringkan gol menentang Chelsea di mana Basel tewas agregat 2-5. Basel menjuarai Liga Super Swiss musim 2012–13 dan naib juara dalam Piala Swiss.

Musim 2013–14

Dalam musim 2013-14, Salah merupakan sebahagian daripada pasukan Basel memenangi Uhrencup. Salah menjaringkan gol liga pertamanya pada musim 2013-14 ketika menentang Aarau pada 13 Julai 2013. 
Beliau menjaringkan gol pertamanya di Liga Juara-Juara sebulan kemudian ketika menentang Maccabi Tel Aviv pada 6 Ogos 2013 ketika pusingan ketiga.
Beliau menjaringkan gol sebanyak dua kali menentang juara Bulgaria, PFC Ludogorets Razgrad pada 21 Ogos 2013 dalam perlawanan play-off. Pada 18 September 2013, Salah menjaringkan gol ke atas kelab gergasi Inggeris, Chelsea, 2–1 dalam peringkat kumpulan di Stamford Brige. Ketika perlawanan kedua di St. Jakob-Park pada 26 November, Salah menjaringkan gol kemenangan buat Basel, 1-0.

Musim 2013–14

Pada 23 Januari 2014, kelab Chelsea bersetuju bersama Basel untuk menyerahkan Salah kepada kelab London tersebut dengan harga sebanyak £11 juta. Pada 26 Januari 2014, Chelsea mengumumkan telah melengkapkan perpindahan dengan menandatangani Salah, membuatkan beliau menjadi pemain pertama Mesir ke kelab Inggeris itu. Pada 8 Februari 2014, Salah membuat debutnya bersama Chelsea di Liga Perdana Inggeris dengan menjadi pemain gantian dalam perlawanan 3-0 menentang Newcastle United. Pada 22 Mac 2014, Salah menjaringkan gol pertamanya untuk Chelsea ketika menentang Arsenal dalam perlawanan London derby, beliau menjadi pemain gantian untuk menggantikan Oscar, Chelsea menang 6-0. Pada 5 April 2014, Salah menjaringkan gol pembukaan dan kemudian membuat hantaran ketika menentang Stoke City, 3-0.

Musim 2014–15

Sebelum musim baru, masa depannya bersama Chelsea kelihatan berada dalam keadaan seimbang selepas laporan melaporkan beliau terpaksa kembali ke Mesir untuk melaksanakan perkhidmatan tentera selepas pendaftarannya bagi skim pendidikan dibatalkan oleh Menteri Pengajian Tinggi Mesir. Kemudian, ia telah melaporkan bahawa dia telah terlepas daripada perkhidmatan tentera selepas pertemuan dengan Perdana Menteri Mesir, Ibrahim Mahlab, Menteri Pengajian Tinggi dan pengurus Mesir Shawky Gharib. Salah menukar jersi nombornya dari 15 hingga 17 dalam musim 2014-15 apabila pengguna lama jersi 17, Eden Hazard menukar jersi nombor 10.
Debut Salah dalam musim baru ketika menentang Swansea City pada 13 September 2014 dengan bermain 10 minit terakhir bersama Chelsea, The Blues menang 4-2. Beliau bermain dengan penuh ketika menentang Bolton Wanderers dalam pusingan ketiga Piala Liga Inggeris pada 24 September.

Kerjaya antarabangsa

Salah membuat debutnya bersama pasukan kebangsaan Mesir pada 3 September ketika menentang Sierra Leone, Mesir tewas 2-1. Beliau juga mewakili pasukan kebangsaan Mesir bawah-20 dan bawah-23. Beliau mewakili Mesir dalam Piala Dunia FIFA B-20 2011 dan Sukan Olimpik 2012. Beliau menjaringka gol pertamanya untuk Mesir ketika menentang Niger, 3-0. Beliau menjaringkan gol kemenangan buat Mesir pada minit ke-93 menentang Guinea, 3-2 dalam perlawanan kelayakan Piala Dunia 2014. 
Pada 9 Jun 2013, Salah menjaringkan gol hat-tricknya dan membuat hantaran ketika menentang Zimbabwe, 4-1 dalam perlawanan kelayakan Piala Dunia. Salah kemudian menjadi penjaring terbanyak sepanjang perlawanan kelayakan Piala Dunia dengan menjaringkan enam gol bersama Mohamed Aboutrika dan Asamoah Gyan.

Cara bermain

Seorang pemain taktikal, Salah terkenal untuk melemahkan semangat pemain, mengawal bola dan menjaringkan go ldengan baik. Beliau merupakan pemain sayap yang penting untuk membuat hantaran kepada para penyerang. Beliau juga digelar sebagai "Messi Mesir". Selepas menandatangani kontrak bersama Chelsea, pengurus José Mourinho berkata tentang Salah: "Beliau muda, beliau laju, beliau kreatif, beliau bersemangant. Apabila kita menganalisis dia di padang, kita mendapati dia personaliti yang merendah diri di padang dan sentiasa bersedia untuk bermain untuk pasukan." Mourinho mendapati Salah pemain yang berbakat tinggi setanding Oscar dan Robben".